Document ID: /roh_data/filtered/fineweb-2-filterrobots_roh.jsonl.gz/63815

Radund otg tonnas chastognas frestgas venda la Bregiaglia mintg’onn, la tendenza mussa ensi. L'offerta da products è vasta.
Nus avain conditers che fan turtas u biscuits, ed era ch’els cumenzan a percorscher ch’igl è impurtant da far diever da las chastognas bregagliottas e da las duvrar sco ingredienza. U ch’els dovran era farina da chastognas setgadas. Lura avain nus natiralmain era mazlers che inventan salami cun chastognas fin a quels che produceschan il «Castagniolin», in chaschiel da chastognas.
Ina giuvna pastiziera che venda divers products da chastognas la Pastizaria Salis a Castasegna. Tranter auter venda ella biscuits, pasta e farina che cuntegnan chastognas.
Durant il festival da chastognas datti natiralmain bler travasch enturn la chastognas. I vegn glieud da tut la Svizra. Ed igl èn amaturs che dumondan products: Ma era en il rest da l’onn vendain nus bleras chastognas.
La chastogna na vegn betg mo magliada, mabain era nizzegiada per la cosmetica. A Soglio vegn producì cosmetica, che sa differenziescha da la concurrenza.
La chastogna è fitg buna per nus, perquai che la Bregaglia è enconuschenta per la chastogna e perquai che nus vendain products cun chastognas. Igl è ina sort situaziun «win-win», tant per la Bregaglia sco era per nus.
Cun il festival da las chastognas profitan era la gastronomia e l'hotellaria da la val. E suenter dat quai anc in aspect betg economic. Ils chastagners che vegnan nizzegiads gia dapli che 2000 onns, embelleschan la cuntrada ed han in effect positiv sin la biodiversitad.
Or da l'archiv